CWT คาดโรงไฟฟ้า “บลู โซลาร์ฟาร์ม 3” COD ได้ภายใน ม.ค.ปีหน้า
CWT เผยโรงไฟฟ้า “บลู โซลาร์ฟาร์ม 3” กำลังการผลิต 4.99MW อยู่ระหว่างทดสอบเครื่องผลิตไฟฟ้า คาด COD ได้ภายใน ม.ค.ปี 60
28 ธ.ค. 2559

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT ระบุว่า ตามที่บริษัท ชัยวัฒนา กรีน พาวเวอร์ จำกัด ในฐานะบริษัทย่อยของ CWT ได้ลงทุนในบริษัท บลู โซลาร์ฟาร์ม 3 จำกัด (“BFS3”) โดยการเข้าซื้อหุ้นจำนวนร้อยละ 49 ซึ่งเป็นโครงการโรงไฟฟ้าแสงอาทิตย์ ขนาดกำลังการผลิตติดตั้งขนาด 4.9959 เมกะวัตต์ มีจุดรับซื้อไฟฟ้าอยู่ที่จังหวัดสมุทรสาคร นั้น
ทั้งนี้ความคืบหน้าในการพัฒนาโครงการว่า บริษัทอยู่ระหว่างการดำเนินการทดสอบเครื่องผลิตไฟฟ้าและอุปกรณ์ทีสำคัญต่างๆเพื่อให้มั่นใจว่าคุณภาพของอุปกรณ์และระบบต่างๆ อยู่ในระดับมาตรฐานสากลและมีความพร้อมทางด้านประสิทธิภาพการผลิตไฟฟ้าสำหรับการจำหน่ายไฟฟ้าให้กับการไฟฟ้าส่วนภูมิภาค
โดยบริษัทคาดการณ์ว่าจะเริ่มจำหน่ายไฟฟ้าเชิงพาณิชย์ (COD) ซึ่งจะทำให้บริษัทมีโครงการโรงไฟฟ้าพลังงานแสงอาทิตย์ที่จำหน่ายไฟฟ้าเชิงพาณิชย์และรับรู้รายได้ ภายในเดือนมกราคม 60 สำหรับการเริ่มจำหน่ายไฟฟ้าเชิงพาณิชย์ของโครงการดังกล่าว และความคืบหน้าของโครงการที่เหลือ บริษัทจะแจ้งความคืบหน้าให้ทราบตามลำดับต่อไป